So kom die ou om die waenhuis se hoek. Vet pou agter op die Chevvy. Ry hy amper die geel poeliesvan in sy moer. Staan ou Sersant Venter vir hom só en kyk. Op sy eigere werf, staan en wag die diener hom in. Loop staan en skrik die ou homself amper ‘n klont in die broek in by die aanskoue van die dienaar van die gereg.
Skèlm was oompie Japie, maar oneerlik? Nooit gesien nie. Bieg sommer daar oppie plek soos ‘n kind wat met ‘n bek vol gemmerkoekies in die spens gevang is. Nooi op stuk vir ‘sant vir ‘n koffietjie. Help laai sommer self die bewysstuk agter in die van.
En so is ‘sant daar weg met die bewysstuk. So heppie soos ‘n hol op ‘n pot. Sien in sy geestesoog al klaar nog twee strepe by die drie wat hy reeds op sy arm het.